احمد حسام (ميدو)، اتولد فى القاهرة فى 23 فبراير، 1983، لاعب كورة قدم مصري اعتزل حالياً ممارسة كورة القدم وحالياً هو مدرب نادي الزمالك المصري من السنة دي 2014 . كانت بدايته فى نادي الزمالك مع فرق الناشئين و شباب و راح يحترف فى نادي جنت البلجيكي، و مكملش 16 سنة و بعدين راح لنادي اياكس امستردام الهولندي الكبير و كان المدرب رونالد كويمان اللى ماسك الفريق و قعد معاه 3 مواسم و كان ناجح اوي و بعدين راح لنادي سلتا ڤيغو (celta vigo) الاسپاني اعاره 6 شهور و بعدين ل مرسيليا الفرنساوي كان ثنائي ناجح مع دروجبا الايڤواري (من منتخب كوت ديڤوار) المشهور بيلعب دلوقتي فى تشيلسي الإنجليزي، و بعدين راح لنادي روما الايطالي و مثبتش نفسه فى الفريق و راح اعارة لنادي توتنهام الإنجليزي الكبير إعارة و بعدين راح بيع نهائي وراح فى موسم 2007-2008 لنادي ميدلزبرة الإنجليزي و فى الانتقالات الشتوية لموسم 2008-2009 راح لنادي ويجان أتليتيك الإنجليزي على اعاره عشان يلعب مع عمرو زكي. سافر احمد حسام من مصر، و راح لأوروبا و ساب الزمالك اللى لعب له ماتشين رسمي، طار ميدو لبلجيكا و كان طموح..